16.aprillil Lätis Aizkraukles toimunud Balti noorte ja juunioride maavõistlusel käimises esinesid edukalt meie käijad.
Tütarlaste U16 vanuseklassi 3000 meetri distantsil võitis esikoha KJK Kalev Sillamäe esindaja Ekaterina Mirotvortseva isikliku rekordiga 15.50,3. Noormeeste U18 vanuseklassi 10 000 meetri distantsil saavutas teise koha JK Tempo võistleja Ruslan Sergats̆ov, täites ajaga 48.18,2 Euroopa noorte meistrivõistluste normi. Meesjuunioride U20 vanuseklassis saavutasid 10 000 meetri distantsi teise ja kolmanda koha KJK Kalev Sillamäe noormehed Vladislav Pavljuk ja Kirill Titov aegadega 54.53,9 ja 56.08,7. Kolmanda koha punktid tõi võistkonnale ka NPSK Narvic võistleja Lada Rosljakova naisjuunioride 5000 meetri distantsil isikliku rekordiga 28.31,2. Kahjuks ei olnud meil välja panna ühtegi võistlejat poiste U16 vanuseklassis.
Võistkondlikult võitis Balti noorte ja juunioride maavõistluse käimises ülekaalukalt Leedu võistkond 56 punktiga. Teise koha heitluses suutis Eesti võistkond ühe punktiga edestada Läti võistkonda, kogudes 34 punkti.
Võistkonna juht
Toomas Rosenberg